Shalom! Tervetuloa seuraamaan Veahavta Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Maailmassa vallitsee -
avioerojen epidemia.
Monet avioliitot päättyvät eroon.
Ihmiset päättävät erota, -
koska luulevat elämän muuttuvan paremmaksi.
Mutta katsotaan, mitä Raamattu asiasta sanoo.
Otetaan esille Matteuksen evankeliumin luku 5.
Se sisältää Jeesuksen vuorisaarnan ensimmäisen osan.
Siinä hän ei anna suosituksia vaan käskyjä.
Vasta kun tutkimme alkutekstiä kirjaimellisesti, -
ymmärrämme Jumalan ohjeet.
Aloitetaan Matt. 5:31:stä.
Käsittelimme sitä jo viimeksi, mutta haluan aloittaa siitä.
Siinä Jeesus, Jumalan Poika ja Vapahtaja antaa ohjeita.
Kuulijoiden joukossa on varmasti niitäkin, -
jotka tahtoisivat erota puolisostaan.
He kokevat, etteivät enää selviä avioliitostaan.
Se on liian vaikea ja aiheuttaa surua ja kipua.
"Siksi tahdon eron."
Siitä huolimatta, mitä aion sanoa, ymmärrän kyllä tilannettasi.
Se voi olla hyvin vaikea.
Ehkä sinulla on raamatulliset syyt eroon.
Mutta olen antanut sielunhoitoa pariskunnille -
ennen avioliittoa, sen jälkeen -
sekä sen aikana olleissa koetuksissa.
Useimmilla eroon päätyvillä ei ole siihen raamatullisia perusteita.
Heidän ei pitäisi erota. He ovat tottelemattomia.
Tämä opetus ei ehkä ole suosittua etkä ehkä pidä siitä.
Mutta en pyrikään miellyttämään.
Tarkoitukseni on parhaan Jumalalta saamani kyvyn mukaan -
Sanan tutkimisen, rukouksen ja Pyhän Hengen kautta -
opettaa Sanaa.
Tutkin alkutekstejä, mitä monet eivät tee.
Huomioin kielioppirakenteet tarkkaan.
Otan huomioon myös kulttuurisen asiayhteyden, -
joka pitää tietää, jotta ymmärtäisimme Jumalan Sanaa.
Tutkimme tätä kohtaa hitaasti, koska se on tärkeä.
Matt. 5:31: "On sanottu: -
'Joka hylkää vaimonsa, antakoon hänelle erokirjan'."
Ei sinun tarvitse luottaa minun opetukseeni, vaan tutki asiaa itse.
Ap. t. 21:21:ssä ja 2. Tess. 2:3:ssa -
esiintyy myös sana apostasia, väärä opetus.
Sana tarkoittaa lähtemistä jostain hyvästä johonkin pahaan.
Jumala haluaa opettaa kreikan avulla hyvin tärkeän periaatteen.
Jeesus tarkoittaa: "Olette kuulleet, että Sanassa sanotaan: -
'Jos mies tahtoo erota vaimostaan, hän antaa tälle erokirjan.'
Erokirja (hepr. get) on kreikaksi apostasion.
"Mutta minä sanon teille: jokainen, joka hylkää vaimonsa..."
Sitten kerrotaan poikkeus.
Se liittyy pahaan asiaan, kreikaksi porneia.
Siitä tulee sana porno.
Porneia tarkoittaa seksuaalista moraalittomuutta.
Tätä ennen Matteuksessa puhuttiin huorintekemisestä, -
seksuaalisesta moraalittomuudesta, -
jota toinen aviopuoliso harjoittaa avioliiton ulkopuolella.
Se on raamatullinen syy avioerolle, mutta sen ei tarvitse johtaa eroon.
On aina mahdollisuus antaa anteeksi ja olla armollinen.
Mutta joskus anteeksianto ei auta, jos esim. puoliso ei kadu asiaa -
tai on jatkuvasti uskoton.
Kyseessä on vakava asia.
Viimeksi puhuimme aiheesta "älä tee huorin".
Jae 32: "... jokainen, joka hylkää vaimonsa -
muun kuin huoruuden (seksuaalisen moraalittomuuden) tähden, -
saattaa hänet tekemään huorin, -
ja joka nai hyljätyn, tekee huorin."
Ohjeella on järisyttäviä seurauksia.
Joskus otetaan ero ilman raamatullisia perusteita.
Toinen on jätetty osapuoli (tässä tapauksessa vaimo).
Miehellä ollut raamatullista syytä eron ottamiseen.
Mies lähettää hänet pois. Usein nainen menee uusiin naimisiin.
Koska ero ei ollut Sanan mukainen, toinen avioliitto on aviorikos.
Asia on vakava.
Mutta Jumalan armosta ja Pyhän Hengen voimalla -
voimme tehdä kaiken tarvittavan ja ratkaista avioliiton ongelmat.
En tahdo käsitellä aihetta kuitenkaan kovin syvällisesti.
Teimme niin tutkiessamme Ensimmäistä Korinttolaiskirjettä.
Palaamme vielä aiheeseen, kun Messias puhuu siitä myöhemmin.
Mutta on hyvä muistaa, mitä tässä sanotaan siitä.
Matt. 5:33 (RK -12): -
"Vielä olette kuulleet, että esi-isille on sanottu: -
'Älä tee väärää valaa'..." Ei saa vannoa valheita.
"Vielä olette kuulleet, että esi-isille on sanottu: 'Älä tee väärää valaa' -
ja 'Täytä Herralle vannomasi vala.'"
Sinun täytyy pitää lupauksesi ja puhua totta.
Hän sanoo: "Jos vannot valan, älä vanno väärin.
Pidä myös, mitä olet sanonut."
Jae 34 (RK -12): "Mutta minä sanon teille: -
älkää vannoko lainkaan..."
Parasta on jättää vannominen sikseen.
"...älkää taivaan kautta, sillä se on Jumalan valtaistuin..."
Taivaan kautta vannominen on väärin.
"...älkää maan kautta, -
sillä se on hänen jalkojensa astinlauta, -
älkää myöskään Jerusalemin kautta, -
sillä se on suuren kuninkaan (Jeesuksen) kaupunki."
Älä vanno myöskään pääsi kautta, -
sillä et sinä pysty tekemään ainuttakaan hiusta -
valkoiseksi tai mustaksi."
Jakeessa 37 on viisas neuvo.
"Älkää vannoko ollenkaan, -
älkää taivaan, maan tai Jerusalemin kautta.
Jae 37: "...vaan olkoon teidän puheenne: 'On, on', tahi: 'ei, ei'.
Mitä siihen lisätään, se on pahasta."
Väärään pyrkivä ja väärin ajatteleva voi lisätä turhia sanoja.
Yleensä vannotaan siksi, -
että saataisiin toinen uskomaan siihen, mitä sanotaan.
Silloin puhujan luonteenlaatu näyttää puutteelliselta.
Jos sanoo: "En tehnyt niin", mutta toinen ei usko, -
niin sanoja voi alkaa vannomaan.
Silloin hänellä voi olla ongelmia rehellisyydessä jo alun pitäen.
Silloin hän voi vannoa väärän valan.
Jeesus sanoo: "Elä niin, että voit sanoa kyllä, kun tarkoitat kyllä, -
tai ei, kun tarkoitat ei. Älä lisää mitään."
Älä anna toisten houkutella sinua sanomaan jotain, -
jota kadut myöhemmin.
Jae 37: "Te olette kuulleet sanotuksi: -
'Silmä silmästä ja hammas hampaasta'."
Pitää pyrkiä ymmärtämään, mitä tässä tarkoitetaan.
Tässä on hyvä esimerkki asiasta, jota ei ymmärretä, -
jos ei ymmärrä kulttuuria. Emme ymmärrä sanotun tarkoitusta.
Monet sanovat: "Silmä silmästä."
Jos teen jotain sellaista, että menetät silmäsi, -
olen syypää.
"Silmä silmästä. Nyt voit ottaa toisen silmäni."
Ei Raamatussa sitä tarkoiteta.
"Silmä silmästä" kertoo tasapuolisuudesta.
Se on sananparsi, jota ei pidä ottaa kirjaimellisesti.
Ei, vaan kyse on tasapuolisuudesta.
"Te olette kuulleet sanotuksi: 'Silmä silmästä ja hammas hampaasta'."
Me tahtoisimme tasapuolista oikeudenmukaisuutta.
"Minun pitäisi saada se, minkä ansaitsen."
Mutta tässä maailmassa sellaista ei kannata odottaa.
Se ei kuitenkaan haittaa. Jumalan valtakunnassa saan enemmän, -
koska huolenpitäjä on antelias Jumala.
Hän antaa meille kukkuramäärin -
iäti kestävässä valtakunnassaan.
Elämämme täällä on kuin hevel (hepr), -
on kuin savu (Jaak. 4:14).
Se haihtuu äkkiä.
Ikuisuusnäkökulmasta elämämme maan päällä on vain savua -
ja haihtuu hetkessä.
Maan päällä ei kannata toivoa saavansa oikeutta.
Jos sitä odotat, petyt elämään.
Jae 39: "Mutta minä sanon teille: älkää tehkö pahalle vastarintaa..."
Yleensä ottaen tehtävämme on vastustaa pahaa.
Katsotaan asiayhteyttä.
Tietysti meidän on vastustettava pahaa, -
mutta tässä tehdään sinulle henkilökohtaisesti jotain pahaa, -
epäystävällistä, epäoikeudenmukaista tai epäreilua.
Silloin meidän ei tule yrittää saada kynsin hampain sitä, -
minkä katsomme itsellemme kuuluvan.
Jeesus sanoo: "Älä vastusta huonoa kohtelua.
Älä pidä kiinni siitä, minkä koet itsellesi kuuluvan."
Jakeen 39:n loppu: -
"...vaan jos joku lyö sinua oikealle poskelle, käännä hänelle toinenkin..."
Monet ymmärtävät kohdan väärin.
He perustelevat jakeella pasifismia. Niin ei voi tehdä.
Tässä puhutaan siitä, että tulee itse väärin kohdelluksi.
Jos jollekin toiselle tehdään pahaa, meidän pitää puuttua asiaan.
Jos on esim. syntymässä tappelu, yritetään rauhoitella tilannetta.
Emme halua toisen kärsivän, -
mutta ei ole tarkoitus taistella itsemme puolesta.
Posken sivaltamisen tarkoitus oli häväistä ihmistä.
Sillä osoitettiin halveksuntaa.
Mutta jos maailma haluaa halveksia meitä, ei vastusteta.
Maailma ei ole tuomarini.
En saa onneani maailmasta enkä yritä sitä miellyttää.
"Älkää vastustako sitä, joka näin toimii."
"... jos joku lyö sinua oikealle poskelle, käännä hänelle toinenkin; -
Jae 40 (RK -12): "Jos joku tahtoo käydä oikeutta sinua vastaan -
viedäkseen paitasi..." Sano, että ota vain.
"...anna hänelle viittasikin."
Ei tässä kehoteta sivuuttamaan maailman epäoikeudenmukaisuutta -
vaan omalle kohdalle tuleva epäoikeudenmukaisuus.
Jos asia tapahtuu vain minulle, en vastusta.
Mutta taistelen vastaan, jos toista kohdellaan väärin.
"Jos joku tahtoo käydä oikeutta sinua vastaan viedäkseen paitasi, -
anna hänelle viittasikin.
Jos joku pakottaa sinut..."
Roomalaiset pakottivat ei-roomalaisia kantamaan varusteitaan.
"Jos joku pakottaa sinut virstan matkalle, -
kulje hänen kanssaan kaksi."
Tekemällä ylimääräistä osoitat, -
ettet pelkää tämän maailman kärsimyksiä.
Palvelemme Jumalaa, jolla on koko ikuisuus aikaa -
korjata asiat täällä maan päällä, vaikka hän korjaakin ne hetkessä.
Tuomioillaan hän korjaa asiat.
Kun Ilmestyskirjassa puhutaan Jumalan valtakunnasta, -
siellä korostetaan hänen valtaistuintaan.
Hän siirtää taivaassa olevan valtaistuimensa Jerusalemiin.
Valtaistuimelta hän tuomitsee ja korjaa asiat.
Koska Jumalan omat haluavat oikeuden toteutuvan, -
he kaipaavat Jumalan valtakuntaa, jossa niin tapahtuu, -
emme niinkään itsemme vaan lähimmäistemme tähden.
Eli jos roomalainen sotilas käskee kantamaan varusteitaan virstan, -
kanna niitä kaksi virstaa.
"Anna sille, joka sinulta anoo, -
äläkä käännä selkääsi sille, joka sinulta lainaa pyytää."
Osoitamme, etteivät meille ole tärkeitä tämän maailman asiat -
vaan hengelliset asiat.
Kiellämme itsemme ja annamme toisille aineellisia asioita, -
joita emme voi ottaa mukaamme Jumalan valtakuntaan. Jae 43: -
"Te olette kuulleet sanotuksi: 'Rakasta lähimmäistäsi ja vihaa vihollistasi'."
Nyt seuraa luvun 5 loppuosa, joka on hyvin tärkeä.
Hän käsittelee taas asioita, jotka oli opetettu -
Jumalan liiton kansalle.
Vaikka he olivat ottaneet opetuksen vastaan, -
Messias sanoo, että he tarvitsevat uuden näkökulman.
Tarvitsemme kaikki uuden näkökulman.
Koemme joka päivä olosuhteissamme haasteita.
Meille voidaan tehdä ja sanoa asioita.
Joskus olemme itse ongelmien syy.
Olen tehnyt asiat toisille hankaliksi.
Sellainen on häpeällistä.
Hän sanoo: "Tarvitsette uuden näkökulman."
Nyt olisi hyvä pysähtyä sanomaan Jumalalle: -
"Anna minulle uusi näkökulma.
Jos annat, olen kuuliainen. Toimin nopeasti ollakseni sinulle uskollinen.
Anna minulle synnintunto, jos alan toimia näkökulmaasi vastaan.
Jos palaan vanhoihin ajatusmalleihin, näytä, etten ajattele oikein.
En käyttäydy oikein. En näe asioita sinun näkökulmastasi."
Toivon, että rukoilit vilpittömästi.
Tämä raamatunkohta on olennainen, jos tahdomme miellyttää Jumalaa.
Sanotaan itsellemme: -
"Tahdon kaikkein eniten elää Jumalalle mieluista elämää.
Olen ottanut evankeliumin vastaan.
Jumala on luvannut olla hylkäämättä minua.
Hän on antanut ikuisen elämän valtakunnassaan."
En tiedä, miten paljon aikaa minulla on jäljellä.
Olen 56-vuotias. Saatamme kuolla vaikka tänään tai huomenna.
Tilastollinen elinajanodotteeni mukaan -
minulla olisi 24 vuotta jäljellä.
Ei enää kovin pitkästi.
Tuntuu, että olin kolmikymppinen ihan vasta.
Aika on kulunut niin nopeasti.
Seuraavat 24 vuotta kuluvat varmasti vielä nopeammin.
Haluanko käyttää jäljellä olevat vuoteni -
parhaalla mahdollisella tavalla Jumalan näkökulmasta katsoen?
Jos tahdon, olen valmis kuulemaan seuraavan jakeen.
Mutta jos haluan saada sen, mitä itse haluan, -
ja vaadin oikeudenmukaista kohtelua enkä ole valmis väärään, -
hämmennyn. En tiedä, missä olen.
Koska kuulun Jumalan valtakuntaan, olen tässä maailmassa muukalainen.
Ulkomailla kaikki on erilaista, kulttuuri ja kieli, jota en ymmärrä.
Olen vieraassa paikassa.
Me Jumalan lapsetkin olemme vieraalla maalla.
Tässä maailmassa olemme vieraita ja muukalaisia.
Älä odota maailman ihmisten elävän valtakunnan opetusten mukaan.
Tarvitsemme uuden näkökulman. Niin sanotaan luvun 5 lopussa: -
"Te olette kuulleet sanotuksi: 'Rakasta lähimmäistäsi ja vihaa vihollistasi'."
Kuulostaa kohtuulliselta.
Voin toki rakastaa ystäviäni ja muita lähellä olevia.
Vihaan tietysti luontaisesti vastustajiani.
Vihaaminen voi myös tarkoittaa vähättelyä.
Vastustajat eivät kuulu elämääni.
Annan etusijan ystävilleni.
Vihollisistani en pidä. Vähättelen heitä.
Niin meille on opetettu, ja niin olemme tehneet.
Mutta vaikka ajatus tuntuu meistä järkeenkäyvältä, -
Jeesuksen opetuslasten ei tule käyttäytyä niin.
Kysytään siis itseltämme: -
Haluanko muuttua sellaiseksi, kuin hän tahtoo?
En toimikaan omien etujeni mukaan -
vaan ikuisuuden arvoista käsin.
Jos emme halua tehdä niin, -
emme ole valmiita tälle raamatunkohdalle.
Jatkamme Vuorisaarnan tutkimista ensi viikolla.
Suomennos: Annamari Kortelainen